Christoph Beermann

Christoph Wilhelm Beermann (20. juuli 1864 Põltsamaa – 26. november 1939 Paide) oli eesti vaimulik. 

Lõpetas aastal 1882 Tallinna Kubermangugümnaasiumi ning õppis Tartu ülikooli usuteaduskonnas aastatel 1883–1888. 

Ta hoidis sini-must-valget Eesti Üliõpilaste Seltsi lippu selle esmakordsel väljatoomisel 1884. aastal Otepääl ning pidas seal kõne lipu ja selle värvide tähtsusest.Suri esimene Eesti lipuhoidja. Päewaleht, 27. november 1939

Teenis 1887 prooviaastal luteriusu abiõpetajana Thbilisis. Ordineeriti 20. novembril 1888. Teenis 9 aastat, 1888–1897 abiõpetajana  Tbilisis Gruusias adjunkt-pastorina. Oli kuni 1890. aastani ka Suhhumi eesti asundusi Estoniat, Alam-Lindat ja Ülem-Lindat teeninud pastor, kus aitas Ülem-Linda asundust koolimaja saamisel. Aastatel 1897–1916 oli luteriusu pastor Venemaal Peterburi lähedal Tsarskoje Selo maakonnas  Strelnas, sealhulgas ka Peterhofi maakonnas Kipeni eesti koguduse õpetaja.Beermann, Christoph (Christoph Wilhelm Beermann; ka Behrmann) (1864–1939), ida.aule.ee (vaadatud 15.06.2025)

Järva Peetri koguduse õpetaja aastatel 1916–1937, Järva praostkonna praost aastatel 1929–1935. 

Tunnustus
Eesti Punase Risti III klassi teenetemärk, 1938

 Isiklikku 
Christoph Beermanni isa Gustav Heinrich Beermann oli Põltsamaa kooliõpetaja ja kirikute ehitaja. 

Tema vend Gustav Johannes Beermann (1870–1945) oli Kadrina Katariina koguduse õpetaja, teine vend Johannes Immanuel Beermann (1878–1958) oli 1934–1945 Danzigi piiskopLEXIKON deutschbaltischen Theologen seit 1920; Bearbeitet von Wilhelm Neander Verlag Harro v. Hirschheydt Hannover-Döhren.

Christoph Beermann abiellus 1897. aastal Tbilisi kirikuõpetaja tütre, sakslanna Maria Sara Hüsemann'iga (2./14. märts 1868 Tbilisi – 12. märts 1938 Järva-Peetri).

 Viited 

 Välislingid 
 CHRISTOPH WILHELM BEERMANN, eelk.ee, Vaimulike elulood

Kategooria:Järva-Peetri Püha Peetruse koguduse vaimulikud
Kategooria:Järva praostid
Kategooria:Eestimaa vaimulikud
Kategooria:Baltisaksa vaimulikud
Kategooria:Venemaa luteriusu vaimulikud
Kategooria:Tartu Ülikooli usuteaduskonna vilistlased 
Kategooria:Gustav Adolfi Gümnaasiumi vilistlased
Kategooria:Eesti Punase Risti III klassi teenetemärgi kavalerid
Kategooria:Eesti Üliõpilaste Seltsi liikmed
Kategooria:Sündinud 1864
Kategooria:Surnud 1939